Քեյփթաունի կենտրոնական գրադարան

Քեյփթաունի կենտրոնական գրադարան (), հանրային գրադարան Քեյփթաունում, Հարավային Աֆրիկա։ Այն Քեյփթաունի քաղաքային գրադարանների և տեղեկատվական ծառայությունների 104 գրադարաններից մեկն է։

Կենտրոնական գրադարանը ներառում է տրամադրման, տեղեկատվական ծառայություններ, ինչպես նաև ունի արվեստի և երաժշտական  մասնագիտացված բաժիններ։ Գրադարանի անդամների համար կան 90 և ավելի համակարգիչներ և անվճար wi-fi: Գրադարանը տրամադրում է գրքեր, CD-ներ, DVD-ներ, աուդիոգրքեր և ամսագրեր։ Սա Քեյփթաունի միակ հանրային գրադարանն է, որտեղ գրքեր կան բոլոր 11 պաշտոնական լեզուներով, ինչպես նաև օտար լեզուներով։

Ներածություն 

Կենտրոնական գրադարանը հիմնադրվել է 1954 թվականին, երբ Քեյփթաունի քաղաքային գրադարանները ստանձնեցին Հարավաֆրիկյան գրադարանի բաժանորդագրությունը։ 1962 թվականին գրադարանը տեղափոխվել է քաղաքի կենտրոնում գտնվող Վաալբուրգի շենք, 1982 թվականին տեղափոխվել է Քեյփթաունի քաղաքապետարանի շենք։ Գրադարանը Կարնեգի կորպորացիայից երկու դրամաշնորհ է ստացել, ինչը թույլ է տվել գրադարանային հավաքածուները զգալիորեն բարելավել և ընդլայնել, ինչպես նաև ստեղծել համակարգչային կենտրոն։ Քեյփթաունի քաղաքապետարանը միջոցներ է տրամադրել Old Drill Hall-ում նոր գրադարան ստեղծելու համար։ Այս նոր մշտական  վայրում գրադարանը բացվել է 2008 թվականին։

Պատմություն
Քեյփթաուն քաղաքի կենտրոնում հանրային գրադարան եղել է 1818 թվականից, երբ հիմնադրվել է Հարավաֆրիկյան հանրային գրադարանը (SAPL): Մինչև 1829 թվական այն եղել է անվճար գրադարան, այնուհետև դարձել է բաժանորդագրությամբ։

1952 թվականին Քեյփթաունի քաղաքային գրադարանը (CTLS) ստեղծվել է Քեյփթաուն քաղաքի համար անվճար քաղաքային գրադարանային ծառայություն ապահովելու համար։ 1954 թվականի դեկտեմբերին բանակցությունների արդյունքում CTLS-ը ստանձնել է Հարավային Աֆրիկայի հանրային գրադարանի բաժանորդագրության գրադարանը՝ ձեռք բերելով բաժնետոմսեր և վարձակալելով ընթերցասրահ։ Կենտրոնական գրադարանը հիմնադրվել և բացվել է 1955 թվականի հունվարին։ 1956 թվականին Լոնգ փողոցում բացվել է գրադարանի մասնաճյուղը, որը ներառում էր  գեղարվեստական գրքեր, մանկական գրականություն և երաժշտություն։
1962 թվականին Կենտրոնականը SAPL-ից տեղափոխվել է Վաալ փողոցում գտնող SANLAM շենք։ Երաժշտական հատվածը նույնպես Լոնդ փողոցից տեղափոխվել է այս շենքը։ 1965 թվականին Կենտրոնականի և Լոնդ փողոցի մասնաճյուղերը միավորվել են և նոր և ընդլայնված Կենտրոնական մասնաճյուղ ստեղծելու համար։ Ապարտհեյդ օրենսդրությունն ազդել է գրադարանների կողմից մատուցվող ծառայության վրա։ 1953 թվականին առանձին հարմարությունների ակտի ամրագրմամբ բնութագրվել են գրադարանների հատուկ խմբեր։ 1969 թվականին բացվել է Քաղաքային զբոսայգու գրադարանը և Կենտրոնի բոլոր «ոչ սպիտակ» անդամները տեղափոխվել են Քաղաքային զբոսայգու գրադարան։ Սակայն կենտրոնական տեղեկատվական և երաժշտական գրադարանները դեռևս կարող են օգտագործվել «ոչ սպիտակ» անդամների կողմից։

Արվեստի գրադարան 
Հարավային Աֆրիկայի հանրային արվեստի երկու գրադարաններից մեկն է։ Գրադարանը ներառում է արվեստի և արհեստի բոլոր ասպեկտները, մասնավորապես աֆրիկյան և հարավաֆրիկյան արվեստում՝ լուսանկարչություն, նորաձևություն և գրաֆիկական դիզայն։ Գրադարանից շատ են օգտվում ուսանողները և տեղական արհեստավորներն ու արվեստագետները։ Գեղարվեստական գրադարանը, որպես կենտրոնական մասնագիտացված բաժին, բացվել է 1965 թվականին։

Կատարողական արվեստի և երաժշտական գրադարան 
Երաժշտական գրադարանն ընդգրկվել է Լոնդ փողոցի գրադարանի կազմում, երբ այն բացվել է 1956 թվականին։ Գրադարանը ներառում էր պատեֆոնային ձայնագրություններ, նոտագրություն, Evelyn Fincken-ի հավաքածուն, Քեյփի Գիլդիայի երգեհոնահարների հավաքածուն։

Ծանոթագրություններ

Արտաքին հղումներ 
Cape Town Central Library, Western Cape Government website
Library OPAC , City of Cape Town website

Քեյփթաունի գրադարաններ
1954 հիմնադրումներ Հարավաֆրիկյան Հանրապետությունում
1954 հիմնադրված գրադարաններ